19. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 447 της 20/21 Μαίου 1977 (ΦΕΚ Α΄ 138) Περί ιδρύσεως τακτικής έδρας εις την Θεολογικήν Σχολήν του Πανεπιστημίου Θεσσαλονίκης. Άρθρ.1.-1.Ιδρύεται εις την Θεολογικήν Σχολήν του Πανεπιστημίου Θεσσαλονίκης τακτική έδρα υπό την επωνυμίαν: «Β΄ τακτική έδρα Εισαγωγής και Ερμηνείας της Παλαιάς Διαθήκης εκ τε του Πρωτοτύπου και εκ της Μεταφράσεως των Ο έχουσα ως περιεχόμενον την εισαγωγήν εις την Παλαιάν Διαθήκην και την ερμηνείαν αυτής κατά το κείμενον των Ο Ερμηνευτών επίσημον κείμενον της Ορθοδόξου Εκκλησίας και κατά το Μασοριτικόν Πρωτότυπον.  2.Η ήδη υφισταμένη τακτική Έδρα «Εισαγωγής και Ερμηνείας της Παλαιάς Διαθήκης εκ τε του Πρωτοτύπου και εκ της Μεταφράσεως των Ο», ιδρυθείσα δια των από 2/6.7.45 (ΦΕΚ 175/45 τ.Α΄) και 14.6./9.9.1946 (ΦΕΚ 275/1946 τ.Α.)Β.Δ/των ονομάζεται εφ’ εξής «Α΄ τακτική έδρα Εισαγωγής και Ερμηνείας της Παλαιάς Διαθήκης εκ τε του Πρωτοτύπου και εκ της Μεταφράσεως των Ο», άνευ μεταβολής τινός του παρ’ αυτή προβλεπομένου πάσης φύσεως προσωπικού. Άρθρ.2.-Εις την δια του άρθρ. 1 του παρόντος ιδρυομένην έδραν συνιστώνται 2 θέσεις βοηθών. Εις τον επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Π.Δ/τος. 